Folketing
1997-11-25

I hr. Keld Albrechtsens forestillingsverden er det åbenbart sådan, at når der skal laves aftaler med landene i Østeuropa, har det noget med tvang at gøre. Det ligger åbenbart helt uden for hr. Keld Albrechtsens forestillingsevne, at aftaler kan indgås, fordi der nu er to parter, der hver især ønsker at indgå en sådan aftale, fordi de finder, at aftalerne for begge parter er fornuftige og udviklende. Jeg synes, det burde indgå i hr. Keld Albrechtsens tankegang.